“બચાવો ! બચાવો ! કોઈ છે જે અમારા મિત્રને કૂવામાંથી કાઢી શકે, અમારો મિત્ર ડૂબી રહયો છે, કોઈ એને બચાવી લો.” બાળકના આ આજીજીભર્યા અને કરુણ ચિત્કારે ફકીર બાબાના હ્રદયને વલોવી નાંખ્યું. તેઓ પોતાની સાથે બેઠેલા રામલાલના ખભાને ખેંચતા તે બાજુ સડસડાટ દોડવા લાગ્યા. કૂવા પાસે જઈને જોયું તો દસ-બાર વર્ષના પાંચ સાત બાળકો બૂમાબૂમ કરી રહયાં હતા. તે ફકીર બાબાને જોઈને વધારે બૂમો પાડવા લાગ્યા. બાળકો બોલ્યાં, “ફકીર બાબા ! કંઈક કરો ! અમારા મિત્રને બચાવી લો, બચાવી લો બાબા ! બચાવી લો !” ફકીર નીચા નમીને કૂવામાં જોયું. એક બાળક કુવામાં ડૂબી રહ્યું હતું.